_:n35ae8e28e9ee48c08aa2f335c7f869d1xb0
<http://schema.org/articleBody>
"След Нова година ДПС ще поиска промени в работата на НСО. Това заяви лидерът на ДПС Мустафа Карадайъ в предаването &quot;Годината“ по Дарик. Повод станаха думите на държавния глава Румен Радев отново в обзорния политически маратон на Дарик, че Ахмед Доган и Делян Пеевски не бива да ползват държавна охрана, защото могат да си позволят да си осигурят сами. &quot;Ние коли и техника сами си предоставяме на НСО от ДПС - и за господин Доган, и за господин Пеевски. Можете да проверите - колите са наши. Единственото, което се осигурява са заплатите, защото ние като партия няма как да плащаме заплати на НСО&quot;, заяви Карадайъ.Той допълни, че от партията ще внесат промени в закона за НСО. &quot;Ние ще предложим трите институции – премиер, президент и председател на Народното събрание да бъдат охранявани, но не и техните секретарки, съпруги и съпрузи, портиерки, защото виждаме екскурзии и бутици с НСО да се организират&quot;, каза Карадайъ. Другата промяна ще бъде свързана с осигуряването на закрила на застрашени лица. Тези, които могат да си позволят, ще осигуряват средствата за защитата си на НСО. Според лидера на ДПС думата на 2020 година ще е &quot;рестарт&quot;."
<https://www.plovdiv24.bg/novini/Bylgaria/Predlozhenie-NSO-da-pazi-trimata-golemi-v-durzhavata-ostanalite-da-si-plashtat-923495>